[{"text_idx": "#000000", "text": "Euskaraldiaren ospakizunekin bat eginez Idazlezainak egitasmoak ekitaldi berezi bat prestatu du azaroak 26an, 18:30ean Victoria Eugenia Cluben. Donostiako liburuzainek osatutako Literatura unibertsaleko 54 autore liburua aurkeztuko da bertan eta jarraian William Shakespeareren Zeru horren infernuak liburuan oinarritutako errezitaldi musikatua eskainiko dute Joxan Goikoetxea, Olatz Prat eta Iosune Mari\u0301nek. Errezitatzaile gonbidatu gisa parte hartuko dute baita Juan Garzia, Arantza Urkia eta Aritz Brantonek. Ekitaldia irekia izango eta gonbidapenak antzokiko leihatilan eskuratu ahal izango dira 26an bertan, arratsaldeko 17:00etatik aurrera."}, {"text_idx": "#000001", "text": "Idazlezainak hitz-joko bat da. Liburuzain liburuak \u201czaintzen\u201d dituen pertsona da. Baina liburuzainaren lana ez da bakarrik liburuak zaintzea, sortzaileak zaintzea ere bada. Idazlezainak taldeak Wikipedian egiten du hori, sortzaileei buruzko artikuluak idatziz, sarrera horiek gaurkotuta mantenduz eta ahalik eta baliabide gehien eskainiz. 2018ko erronka edo eginkizuna literatura unibertsala izan da. Euskal Wikipediako Hezkuntza Egitasmoarekin bat eginez ari dira Idazlezainak literatura unibertsaleko egileen artikuluak lantzen. Helburua da 12-16 urteko ikasleek Wikipedian kalitatezko artikuluak euskaraz topatzea. Guztira 54 autoreen artikuluak landu dira dagoeneko eta horretarako EIZIEk egindako Literatura Unibertsala bilduma hartu da oinarri. Aurten egindakoa liburu batean jaso eta Literatura unibertsaleko 54 autore ondu dute liburuzainek."}, {"text_idx": "#000002", "text": "2018an landutako artikuluekin ateratako liburua"}, {"text_idx": "#000005", "text": "Idazlezainak hurbilagotik ezagutu edo eta errezitaldiaz gozatu nahi duenak, ez galdu asteleheneko hitzordua."}, {"text_idx": "#000006", "text": "Zortziko txikia diren bertsoen artikuluak 23 dira gutxienez\nEuskara, 4. hizkuntza Wikipedia guztiek izan beharreko 10.000 artikuluak egiten\nBertsolari Txapelketa Nagusia, Wikipedia eta Wikidataren begiradatik\nWIKIDATAk 10 urte. Zer da eta nola balia dezaket? (2022-10-26)"}, {"text_idx": "#000007", "text": "Zortziko txikia diren bertsoen artikuluak 23 dira gutxienez"}, {"text_idx": "#000008", "text": "Euskara, 4. hizkuntza Wikipedia guztiek izan beharreko 10.000 artikuluak egiten"}, {"text_idx": "#000010", "text": "WIKIDATAk 10 urte. Zer da eta nola balia dezaket? (2022-10-26)"}]